Document ID: 32005R1200

A BIZOTTSÁG 1200/2005/EK RENDELETE
(2005. július 26.)
a takarmányokban lévő egyes adalékanyagok végleges engedélyezéséről és egy már engedélyezett takarmány-adalékanyag új alkalmazásának ideiglenes engedélyezéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3., 9a. cikkére és 9d. cikke (1) bekezdésére,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
mivel:
(1)
Az 1831/2003/EK rendelet rendelkezik a takarmány-adalékanyagok felhasználásának engedélyezéséről.
(2)
Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozóan az 1831/2003/EK rendelet alkalmazásának időpontját megelőzően a 70/524/EGK irányelvvel összhangban benyújtott engedélykérelmekre.
(3)
Az e rendelet mellékleteiben felsorolt adalékanyagokra vonatkozó engedélykérelmeket az 1831/2003/EK rendelet alkalmazásának időpontja előtt nyújtották be.
(4)
Az ezen engedélykérelmekre vonatkozó, 70/524/EGK irányelv 4. cikkének (4) bekezdése szerinti első véleményeket az 1831/2003/EK rendelet alkalmazásának időpontja előtt továbbították a Bizottságnak. Ezért az ilyen kérelmeket továbbra is a 70/524/EGK irányelv 4. cikkével összhangban kell kezelni.
(5)
A Formi LHS (kálium-diformát) növekedésserkentő alkalmazását első alkalommal, ideiglenesen az 1334/2001/EK bizottsági rendelet (3) engedélyezte malacok és hízósertések esetében. A Formi LHS (kálium-diformát) forgalomba hozataláért felelős személy kérelmet nyújtott be a növekedésserkentő kocák esetében való alkalmazása négy évvel történő kiterjesztésének ideiglenes engedélyezése iránt. Az Európai Élelmiszer-biztonsági Hatóság (EFSA) véleményt nyilvánított a készítmény e rendelet I. mellékletében meghatározott feltételek alapján történő biztonságos alkalmazásának az emberekre, az állatokra és a környezetre gyakorolt hatásáról. Az értékelés azt mutatja, hogy teljesülnek a 70/524/EGK irányelv 9a. cikkének (1) bekezdésében meghatározott, ilyen engedélyezésre vonatkozó feltételek. Ennek megfelelően az I. mellékletben meghatározott e készítmény alkalmazását négy évre engedélyezni kell.
(6)
A Bacillus cereus var. toyoi NCIMB 40112/CNCM I-1012 mikroorganizmus alkalmazását első alkalommal, ideiglenesen az 1411/1999/EK bizottsági rendelet (4) engedélyezte brojlercsirkék és hízónyulak esetében. Új adatokat nyújtottak be e mikroorganizmus határozatlan időre történő engedélyezésére vonatkozó kérelem alátámasztása céljából. Az értékelés azt mutatja, hogy teljesülnek a 70/524/EGK irányelv 3a. cikkében megállapított, ilyen engedélyezésre vonatkozó feltételek. Ennek megfelelően a II. mellékletben meghatározott e mikroorganizmus-készítmény alkalmazását határozatlan időre engedélyezni kell.
(7)
Az Enterococcus faecium NCIMB 10415 mikroorganizmus alkalmazását első alkalommal, ideiglenesen a 866/1999/EK bizottsági rendelet (5) engedélyezte kocák esetében. Új adatokat nyújtottak be e mikroorganizmus határozatlan időre történő engedélyezésére vonatkozó kérelem alátámasztása céljából. Az értékelés azt mutatja, hogy teljesülnek a 70/524/EGK irányelv 3a. cikkében megállapított, ilyen engedélyezésre vonatkozó feltételek. Ennek megfelelően a II. mellékletben meghatározott e mikroorganizmus-készítmény alkalmazását határozatlan időre engedélyezni kell.
(8)
Az Enterococcus faecium DSM 10663/NCIMB 10415 mikroorganizmus alkalmazását első alkalommal, ideiglenesen az 1411/1999/EK rendelet engedélyezte malacok esetében. Új adatokat nyújtottak be e mikroorganizmus határozatlan időre történő engedélyezésére vonatkozó kérelem alátámasztása céljából. Az értékelés azt mutatja, hogy teljesülnek a 70/524/EGK irányelv 3a. cikkében meghatározott, ilyen engedélyezésre vonatkozó feltételek. Ennek megfelelően a II. mellékletben meghatározott e mikroorganizmus-készítmény alkalmazását határozatlan időre engedélyezni kell.
(9)
A Saccharomyces cerevisiae MUCL 39885 mikroorganizmus alkalmazását első alkalommal, ideiglenesen az 1411/1999/EK rendelet engedélyezte malacok esetében. Új adatokat nyújtottak be e mikroorganizmus határozatlan időre történő engedélyezésére vonatkozó kérelem alátámasztása céljából. Az értékelés azt mutatja, hogy teljesülnek a 70/524/EGK irányelv 3a. cikkében meghatározott, ilyen engedélyezésre vonatkozó feltételek. Ennek megfelelően a II. mellékletben meghatározott e mikroorganizmus-készítmény alkalmazását határozatlan időre engedélyezni kell.
(10)
A Saccharomyces cerevisiae CNCM I-1077 mikroorganizmus alkalmazását első alkalommal, ideiglenesen az 1436/98/EK bizottsági rendelet (6) engedélyezte tejelő tehenek és hízómarhák esetében. Új adatokat nyújtottak be e mikroorganizmus határozatlan időre történő engedélyezésére vonatkozó kérelem alátámasztása céljából. Az értékelés azt mutatja, hogy teljesülnek a 70/524/EGK irányelv 3a. cikkében meghatározott, ilyen engedélyezésre vonatkozó feltételek. Ennek megfelelően a II. mellékletben meghatározott e mikroorganizmus-készítmény alkalmazását határozatlan időre engedélyezni kell.
(11)
A Pediococcus acidilactici CNCM MA 18/5M mikroorganizmus alkalmazását első alkalommal, ideiglenesen a 866/1999/EK rendelet engedélyezte brojlercsirkék esetében. Új adatokat nyújtottak be e mikroorganizmus határozatlan időre történő engedélyezésére vonatkozó kérelem alátámasztása céljából. Az értékelés azt mutatja, hogy teljesülnek a 70/524/EGK irányelv 3a. cikkében meghatározott, ilyen engedélyezésre vonatkozó feltételek. Ennek megfelelően a II. mellékletben meghatározott e mikroorganizmus-készítmény alkalmazását határozatlan időre engedélyezni kell.
(12)
Ezen engedélykérelmek értékelése azt mutatja, hogy bizonyos eljárások szükségesek a mellékletekben említett adalékanyagoknak kitett munkavállalók védelmére. Ezt a védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (7) révén kell biztosítani.
(13)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A „növekedésserkentők” csoportjába tartozó, I. mellékletben meghatározott készítmény takarmány-adalékanyagként való alkalmazását ideiglenesen négy évre engedélyezik az említett mellékletben megállapított feltételek alapján.
2. cikk
A „mikroorganizmusok” csoportjába tartozó, II. mellékletben felsorolt készítmények takarmány-adalékanyagként való alkalmazását határozatlan időre engedélyezik az említett mellékletben megállapított feltételek alapján.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 26-án.

Labels: 0
16
17
6